ขั้นตอนการดำเนินการเรื่องร้องเรียนและการอุทธรณ์
กรมสุขภาพจิต คือแผนสุขภาพจิตท้องถิ่น (MHP) สำหรับเทศมณฑลลอสแอนเจลิส หากคุณกำลังรับบริการด้านสุขภาพจิตเฉพาะทางภายใต้ MHP คุณมีสิทธิ์ที่จะเข้าถึงบริการที่เหมาะสมกับความทุพพลภาพ วัฒนธรรม ภาษา เพศ และอายุของคุณ  คุณจะได้รับบริการที่เป็นการร่วมกันกำหนดระหว่างคุณและผู้ให้บริการดูแลด้านสุขภาพจิตของคุณ เราขอสนับสนุนให้คุณมีบทบาทสำคัญในการดูแลตนเอง และแสดงข้อกังวลต่าง ๆ ของคุณผ่านกระบวนการระงับข้อพิพาทนี้

กระบวนการระงับข้อพิพาท/แก้ไขปัญหามีขั้นตอนการดำเนินงานดังนี้:

คุณสามารถระงับข้อกังวลของคุณได้ด้วยการพูดคุยโดยตรงกับผู้ให้บริการหรือตัวแทนโครงการสุขภาพจิตของคุณ แต่ไม่มีใครสามารถขัดขวางคุณจากการยื่นเรื่องร้องเรียนหรืออุทธรณ์ได้  
คุณสามารถร้องขอความช่วยเหลือจากสำนักงานสิทธิผู้ป่วยได้ ผู้สนับสนุนสิทธิ์จะร่วมมือกับคุณเพื่อแก้ไขปัญหาใด ๆ ที่คุณมีต่อผู้ให้บริการหรือการได้รับบริการ 

ผู้สนับสนุนสิทธิ์ของผู้ป่วยสามารถติดต่อได้ที่:

· (213) 738-4949 สำหรับเรื่องร้องเรียนหรือการอุทธรณ์ที่ไม่ได้เกิดขึ้นในโรงพยาบาล

· (213) 738-4888 สำหรับเรื่องร้องเรียนหรือการอุทธรณ์ที่เกิดขึ้นในโรงพยาบาล

การยื่นเรื่องร้องเรียนหรืออุทธรณ์

สมาชิก ผู้ให้บริการ หรือตัวแทนผู้รับมอบอำนาจ สามารถยื่นเรื่องร้องเรียนหรืออุทธรณ์ต่อสำนักงานสิทธิผู้ป่วยได้ทั้งทางวาจาหรือเป็นลายลักษณ์อักษร 
สามารถขอรับแบบฟอร์มการร้องเรียน/การอุทธรณ์ได้จากผู้ให้บริการดูแลด้านสุขภาพจิตหรือจากสำนักงานสิทธิผู้ป่วย  แบบฟอร์มการร้องเรียน/การอุทธรณ์ สามารถจัดส่งทางไปรษณีย์หรือแฟกซ์มายังสำนักงานสิทธิผู้ป่วยได้  นอกจากนี้ ยังสามารถยื่นเรื่องร้องเรียนหรืออุทธรณ์ผ่านพอร์ทัลออนไลน์ของสำนักงานสิทธิผู้ป่วยได้อีกด้วย

https://lacdmhpcg.powerappsportals.us/en-US
แฟกซ์: (213) 330-0285

กรอบเวลา

เมื่อได้รับเรื่องร้องเรียน/การอุทธรณ์นี้แล้ว คุณจะได้รับหนังสือแจ้งรับเรื่องร้องเรียนเป็นลายลักษณ์อักษรภายใน 5 วันปฏิทิน

เรื่องร้องเรียน/การอุทธรณ์แบบมาตรฐานจะได้รับการพิจารณายุติภายใน 30 วันปฏิทิน  การอุทธรณ์แบบเร่งด่วนจะได้รับการพิจารณายุติภายใน 72 ชั่วโมง ตามความจำเป็นทางการแพทย์  

คุณจะไม่ถูกเลือกปฏิบัติหรือถูกลงโทษใดๆ จากการยื่นเรื่องร้องเรียน

สำหรับสมาชิก Medi-Cal

หากคุณได้รับหนังสือแจ้งผลการปฏิเสธหรือจำกัดสิทธิ์การรับผลประโยชน์ (NOABD) คุณมีสิทธิ์ยื่นอุทธรณ์หรืออุทธรณ์แบบเร่งด่วนต่อสำนักงานสิทธิผู้ป่วยได้  NOABD คือเอกสารที่ผู้ให้บริการจะมอบให้แก่สมาชิก เพื่อแจ้งให้ทราบเกี่ยวกับการปฏิเสธ การลดลง การเปลี่ยนแปลง หรือการสิ้นสุดการชำระเงินสำหรับการบริการด้านสุขภาพจิตของคุณ  

การอุทธรณ์จะต้องยื่นภายใน 60 วันปฏิทินนับจากวันที่ออกหนังสือแจ้งผลการปฏิเสธหรือจำกัดสิทธิ์การรับผลประโยชน์ (NOABD)  การยื่นอุทธรณ์โดยผู้ให้บริการในนามของสมาชิก จำเป็นต้องได้รับความยินยอมเป็นลายลักษณ์อักษรจากสมาชิก   
สามารถยื่นอุทธรณ์แบบเร่งด่วนได้ หากกรอบเวลามาตรฐานของการอุทธรณ์แบบปกติ (30 วัน) อาจส่งผลกระทบอย่างร้ายแรงต่อภาวะสุขภาพจิตหรือภาวะการใช้สารเสพติดของสมาชิก และ/หรือความสามารถของสมาชิกในการบรรลุ คงไว้ หรือฟื้นฟูการทำงานของร่างกายและจิตใจให้มีประสิทธิภาพสูงสุด  

หาก (1) ผลการปฏิเสธหรือจำกัดสิทธิ์การรับผลประโยชน์ยังคงเดิม, หรือ (2) การอุทธรณ์แบบมาตรฐานไม่เสร็จสิ้นภายใน 30 วัน, หรือ (3) การอุทธรณ์แบบเร่งด่วนไม่เสร็จสิ้นภายใน 72 ชั่วโมง คุณสามารถร้องขอการพิจารณาคดีโดยรัฐได้

การพิจารณาคดีโดยรัฐ คือ
การทบทวนและตรวจสอบที่เป็นอิสระ ซึ่งดำเนินการโดยกรมบริการสังคมของรัฐ การพิจารณาคดีนี้มีขึ้นเพื่อให้แน่ใจว่าคุณจะได้รับบริการด้านสุขภาพจิตตามที่คุณมีสิทธิ์พึงได้ภายใต้ MHP

หากคุณต้องการร้องขอการพิจารณาคดีโดยรัฐ คุณจะต้องยื่นคำร้องภายใน 120 วันนับจากวันที่ในหนังสือแจ้งผลการพิจารณาอุทธรณ์
สำนักงานสิทธิผู้ป่วยจะช่วยเหลือคุณในการยื่นคำร้องขอพิจารณาคดีโดยรัฐ หากต้องการร้องขอการพิจารณาคดีโดยรัฐด้วยตัวคุณเอง โปรดโทร (800) 952-5253 หรือเขียนจดหมายไปที่: 
Administrative Adjudications Division State Department of Social Services 744 P Street, Mail Station 19-37
Sacramento, CA 9581

เมื่อสมาชิก Medi-Cal ยื่นคำร้องขอพิจารณาคดีโดยรัฐ รัฐจะต้องออกคำตัดสินเกี่ยวกับการพิจารณาคดีของรัฐภายใน 90 วันปฏิทินนับจากวันที่ยื่นคำร้องขอพิจารณาคดีดังกล่าว  

สำหรับการอุทธรณ์แบบเร่งด่วน รัฐจะต้องออกคำตัดสินเกี่ยวกับการพิจารณาคดีของรัฐภายในสามวันทำการนับจากวันที่ยื่นคำร้องขอพิจารณาคดีเพื่ออุทธรณ์การปฏิเสธบริการที่ตรงตามหลักเกณฑ์สำหรับการพิจารณาแบบเร่งด่วน

เงินช่วยเหลือที่จ่ายให้ในระหว่างรอผลการพิจารณา

หากคุณได้รับหนังสือแจ้งผลการปฏิเสธหรือจำกัดสิทธิ์การรับผลประโยชน์ (NOABD) คุณมีสิทธิ์ได้รับเงินช่วยเหลือที่จ่ายให้ในระหว่างรอผลการพิจารณา หากคุณติดต่อสำนักงานสิทธิผู้ป่วยภายใน 10 วัน เงินช่วยเหลือที่จ่ายให้ในระหว่างรอผลการพิจารณา จะช่วยให้คุณได้รับบริการด้านสุขภาพจิตจาก MHP ต่อไป ในขณะที่คุณอยู่ในกระบวนการพิจารณาคดีโดยรัฐ

ข้อมูลสำคัญ:
· หากต้องการขอเปลี่ยนผู้ให้บริการ คุณอาจพูดคุยกับผู้ให้บริการของคุณหรือโทรติดต่อสำนักงานสิทธิผู้ป่วย 
· ความลับของคุณจะได้รับการคุ้มครองเสมอตามกฎหมายของรัฐและกฎหมายรัฐบาลกลาง
· แผ่นพับนี้และเอกสารที่เกี่ยวข้องมีให้บริการในรูปแบบอื่น
· บุคคลที่ขอรับเอกสารในรูปแบบอื่นสามารถติดต่อสำนักงานสิทธิผู้ป่วยได้ที่ (800) 700-
9996 หรือ (213) 738-4888
· บุคคลที่มีความบกพร่องทางการพูดหรือการได้ยินสามารถติดต่อได้ผ่านบริการถ่ายทอดการสื่อสารของรัฐแคลิฟอร์เนียที่หมายเลข (800) 735- 
2929.
· กรมสุขภาพจิตแห่งเทศมณฑลลอสแอนเจลิสไม่เลือกปฏิบัติโดยอิงจากความทุพพลภาพในการรับเข้าและการเข้าถึงบริการ แผนงาน หรือกิจกรรมต่าง ๆ ของกรม
คุณมีสิทธิ์ได้รับบริการช่วยเหลือด้านภาษาฟรี



ในฐานะสมาชิก คุณมีสิทธิ์ที่จะ:
· ได้รับการปฏิบัติด้วยความเคารพและคำนึงถึงศักดิ์ศรีและความเป็นส่วนตัวของคุณอย่างเหมาะสม; 
· ได้รับข้อมูลเกี่ยวกับทางเลือกในการรักษาและทางเลือกอื่น ๆ ที่มีอยู่ ซึ่งนำเสนอในลักษณะที่เหมาะสมกับสภาวะและความสามารถในการทำความเข้าใจของคุณ;
· มีส่วนร่วมในการตัดสินใจเกี่ยวกับการดูแลสุขภาพของคุณ รวมถึงมีสิทธิ์ที่จะปฏิเสธการรักษา; 
· เป็นอิสระจากการผูกมัดหรือการแยกกักในทุกรูปแบบที่ใช้เป็นเครื่องมือในการบังคับ การลงโทษ การอำนวยความสะดวก หรือการแก้แค้น; 
· ร้องขอและรับสำเนาประวัติการรักษาของคุณ รวมถึงร้องขอให้มีการแก้ไขหรือปรับปรุงข้อมูลดังกล่าวให้ถูกต้อง; 
· ได้รับข้อมูลตาม CFR หัวข้อที่ 42 มาตรา 438.10 ซึ่งระบุถึงข้อกำหนดเกี่ยวกับข้อมูล; 
· ได้รับบริการดูแลสุขภาพตาม CFR หัวข้อที่ 42 มาตรา 438.206 ถึง 438.210 ซึ่งครอบคลุมข้อกำหนดเกี่ยวกับความพร้อมในการให้บริการ การรับประกันศักยภาพและบริการที่เพียงพอ การประสานงานและความต่อเนื่องของการดูแล ตลอดจนความคุ้มครองและการอนุมัติบริการต่าง ๆ



เทศมณฑลลอสแอนเจลิส
กรมสุขภาพจิต
สำนักงานสิทธิผู้ป่วย

(213) 738- 4949 – เรื่องร้องเรียนและการอุทธรณ์ที่ไม่ได้เกิดขึ้นในโรงพยาบาล
(213) 738- 4888 – เรื่องร้องเรียนและการอุทธรณ์ที่เกิดขึ้นในโรงพยาบาล 
dmh.lacounty.gov

สำนักงานสิทธิผู้ป่วย กรมสุขภาพจิตแห่งเทศมณฑลลอสแอนเจลิส
เรื่องร้องเรียนและการอุทธรณ์ที่ไม่ได้เกิดขึ้นในโรงพยาบาล
(213) 738-4949
เรื่องร้องเรียนและการอุทธรณ์ที่เกิดขึ้นในโรงพยาบาล
(213) 738-4888
(800) 700-9996

